Source: https://www.riigiteataja.ee/akt/13275248
Timestamp: 2019-04-24 06:36:15+00:00

Document:
Karistusseadustiku, kriminaalmenetluse seadustiku ja konkurentsiseaduse muutmise seadus – Riigi Teataja
Karistusseadustiku, kriminaalmenetluse seadustiku ja konkurentsiseaduse muutmise seadus
RT I 2010, 8, 34
Vabariigi Presidendi 9. veebruari 2010. a otsusega nr 608
§ 1. Karistusseadustikus (RT I 2001, 61, 364; 2009, 68, 463) tehakse järgmised muudatused:
1) paragrahvi 44 täiendatakse lõikega 9 järgmises sõnastuses:
«(9) Käesoleva seadustiku eriosas sätestatud juhtudel võib kohus juriidilisele isikule mõista rahalise karistuse, mille suurus arvutatakse protsendina juriidilise isiku käibest kriminaalmenetluse alustamise aastale vahetult eelneval majandusaastal või juhul, kui isik on tegutsenud alla aasta, siis kriminaalmenetluse alustamise aastal. Mõistetava rahalise karistuse ülemmäär ei tohi sel juhul ületada käesoleva paragrahvi lõikes 8 sätestatud rahalise karistuse ülemmäära.»;
2) paragrahvi 491 lõige 1 muudetakse ja sõnastatakse järgmiselt:
«(1) Kohus võib kohaldada süüdimõistetu suhtes ettevõtluskeeldu tähtajaga üks kuni viis aastat, kui isik mõistetakse süüdi ametiõiguste kuritarvitamise või ametikohustuste rikkumisega seotud kuriteo eest või käesoleva seadustiku §-s 209, 210, 211, 212, 213, 2172, 280, 281, 295, 296, 297, 298, 2981 või 400 või 19. peatükis sätestatud kuriteo eest.»;
3) paragrahvi 319 täiendatakse lõikega 3 järgmises sõnastuses:
«(3) Käesoleva paragrahvi lõikes 1 või 2 sätestatud teo eest, kui selle on toime pannud juriidiline isik, –
4) paragrahvi 400 tekst muudetakse ja sõnastatakse järgmiselt:
«(1) Konkurentsi kahjustava eesmärgi või tagajärjega ettevõtjatevahelise kokkuleppe sõlmimise, otsuse tegemise või kooskõlastatud tegevuse eest –
karistatakse rahalise karistusega kuni 5 protsenti juriidilise isiku käibest.
karistatakse rahalise karistusega 5 kuni 10 protsenti juriidilise isiku käibest.»
«Kuriteo asjaolude ilmnemisel on uurimisasutus ja prokuratuur kohustatud toimetama kriminaalmenetlust, kui puuduvad käesoleva seadustiku §-s 199 sätestatud kriminaalmenetlust välistavad asjaolud või kui käesoleva seadustiku § 201 lõike 2, § 202, 203, 2031, 204, 205 või 2051 kohaselt puudub alus lõpetada kriminaalmenetlus.»;
2) seadustikku täiendatakse §-ga 2051 järgmises sõnastuses:
«§ 2051. Kriminaalmenetluse lõpetamine konkurentsialase kuriteo korral
(1) Riigiprokuratuuri määrusega lõpetatakse kriminaalmenetlus konkurentsiseaduses sätestatud leebuse kohaldamise tingimusi täitva leebusetaotleja suhtes, kes on esitanud esimesena leebuse kohaldamise taotluse, milles sisalduv karistusseadustiku §-s 400 sätestatud kuriteole viitav teave võimaldab alustada kriminaalmenetlust. Käesolevat lõiget ei kohaldata, kui leebusetaotleja poolt viidatud kuriteoga seotud kriminaalmenetlust on enne leebuse kohaldamise taotluse esitamist alustatud.
(2) Kui kriminaalmenetlust on karistusseadustiku §-s 400 sätestatud kuriteoga seoses alustatud enne leebuse kohaldamise taotluse esitamist, lõpetatakse kriminaalmenetlus Riigiprokuratuuri määrusega leebuse kohaldamise tingimusi täitva leebusetaotleja suhtes, kes on esitanud esimesena leebuse kohaldamise taotluse koos tõenditega, mis prokuratuuri hinnangul aitavad oluliselt kaasa süüdistuse esitamisele. Käesolevat lõiget kohaldatakse ainult juhul, kui käesoleva paragrahvi lõige 1 ei ole kohaldatav ühegi leebusetaotleja suhtes.
(3) Kui käesoleva paragrahvi lõike 1 või 2 kohaselt ei ole alust lõpetada kriminaalmenetlust leebusetaotleja suhtes, kes täidab leebuse kohaldamise tingimusi, vähendatakse sellele isikule karistusseadustiku §-s 400 sätestatud kuriteo eest mõistetavat karistust proportsionaalselt isikult kriminaalmenetluses saadud abiga.
(4) Prokuratuur, saades Konkurentsiametilt teate leebuse kohaldamise taotluse kohta, kooskõlastab leebusetaotleja edasise tegevuse uurimisasutuse ja leebusetaotlejaga. Prokuratuur võib anda leebusetaotlejale kuni ühekuulise tähtaja tõendite esitamiseks. Kui uurimisasutus ja prokuratuur on pärast leebusetaotleja vahendusel saadud tõendite hindamist leidnud, et käesoleva paragrahvi lõike 1, 2 või 3 kohaselt ei ole alust leebust kohaldada, teatab prokuratuur leebusetaotlejale taotluse tagasilükkamisest.
(5) Kui pärast käesoleva paragrahvi lõikes 1 või 2 nimetatud määruse tegemist ilmnevad asjaolud, mis ei võimalda leebust kohaldada, võib Riigiprokuratuur oma määrusega menetluse leebusetaotleja suhtes uuendada.»;
3) paragrahvi 206 lõike 1 punkt 1 muudetakse ja sõnastatakse järgmiselt:
«1) kriminaalmenetluse lõpetamise alus käesoleva seadustiku §-de 200–2051 järgi;»;
4) paragrahvi 209 lõige 1 muudetakse ja sõnastatakse järgmiselt:
«(1) Kui kriminaalmenetlus lõpetatakse käesoleva seadustiku §-des 200–2051 sätestatud alustel, antakse kriminaaltoimik arhiivi.»;
5) paragrahvi 223 lõige 1 muudetakse ja sõnastatakse järgmiselt:
«(1) Kriminaaltoimiku saanud prokuratuur tunnistab kohtueelse menetluse lõpuleviiduks, kohustab uurimisasutust tegema lisatoiminguid või lõpetab kriminaalmenetluse käesoleva seadustiku §-des 200–2051 sätestatud alustel ja korras.»;
6) paragrahvi 226 lõike 4 punkt 1 muudetakse ja sõnastatakse järgmiselt:
«1) koopia kuriteoteatest või muust käesoleva seadustiku §-des 195 ja 197 nimetatud dokumendist, mis on kriminaalmenetluse alustamise aluseks. Dokumendi koopiat ei lisata, kui dokumendis ilmneb teave leebuse kohaldamise taotluse või süüteost teavitamise fakti kohta, kui seadusest tulenevalt tagatakse kuriteost teavitamise fakti konfidentsiaalsus;»;
7) paragrahvi 313 lõiget 1 täiendatakse punktiga 51 järgmises sõnastuses:
«51) konkurentsialase kuriteo korral karistuse vähendamine käesoleva seadustiku § 2051 lõike 3 kohaselt, kui see on kohaldatav;».
§ 3. Konkurentsiseadust (RT I 2001, 56, 332; 2007, 66, 408) täiendatakse §-ga 781 järgmises sõnastuses:
«§ 781. Leebuse kohaldamise taotlus
6) leebusetaotleja ei ole enne ega pärast leebuse kohaldamise taotluse esitamist pahauskselt hävitanud ega kõrvale toimetanud karistusseadustiku §-s 400 sätestatud kuriteo menetluses asjakohaseid tõendeid ega avaldanud prokuratuuri loata leebuse kohaldamise taotluse või kriminaalmenetluse asjaolusid.»

References: § 1
 kohus 
 Kohus 
 § 201
 § 202
 § 2051

§ 3